 
</br>ವಂಶವಾಹಿಯ ರಚನೆಯು ಹಲವು ಅಂಶಗಳನ್ನು ಹೊಂದಿದ್ದು ವಾಸ್ತವದಲ್ಲಿ ಪ್ರೋಟೀನ್ ಸಂಕೇತಿಸುವ ಸರಣಿ ಅದರ ಒಂದು ಸಣ್ಣ ಭಾಗ ಮಾತ್ರವಾಗಿದೆ. ಇವು ಲಿಪ್ಯಂತರವಾಗದ ಡಿಎನ್ಎ ಪ್ರದೇಶ ಮತ್ತು ಆರ್‌ಎನ್ಎನ ಅನುವಾದಿಸದ ಪ್ರದೇಶಗಳನ್ನು ಒಳಗೊಂಡಿದೆ.
</br>ಮೊದಲನೆಯದಾಗಿ ಎಲ್ಲಾ ವಂಶವಾಹಿಗಳ ಮುಕ್ತ ಓದುವಿಕೆಯ ಚೌಕ್ಕಟ್ಟಿನ ಪಕ್ಕದಲ್ಲಿಯೇ ಸಾಮಾನ್ಯವಾಗಿ ಅದರ ಅಭಿವ್ಯಕ್ತಿಗೆ ಅಗತ್ಯವಾದ ನಿಯಂತ್ರಕ ಸರಣಿ ಇರುತ್ತದೆ. ವಂಶವಾಹಿ ಅಭಿವ್ಯಕ್ತಿಗೊಳ್ಳಲು ಉತ್ತೇಜಕ ಸರಣಿ ಅಗತ್ಯ. ಉತ್ತೇಜಕವನ್ನು ಲಿಪ್ಯಂತರ ಏಜೆಂಟುಗಳು ಮತ್ತು ಆರ್‌ಎನ್‌ಎ ಪಾಲಿಮರೇಸ್‌ಗಳು ಬಂಧಿಸಿ ಲಿಪ್ಯಂತರವನ್ನು ಆರಂಭಿಸುತ್ತವೆ. ವಂಶವಾಹಿಯೊಂದರಲ್ಲಿ ಒದಕ್ಕಿಂತ ಹೆಚ್ಚು ಉತ್ತೇಜಕಗಳಿರ ಬಹುದು ಮತ್ತು ಪರಿಣಾಮವಾಗಿ ಒದ್ದಕಿಂತ ಹೆಚ್ಚು ಎಂಆರ್‌ಎನ್‌ಎಗಳು ರೂಪಗೊಳ್ಳುತ್ತವೆ ಮತ್ತು ಅವುಗಳ ೫’ ಕೊನೆ ಹೇಗೆ ಚಾಚಿದೆ ಎನ್ನುವದರ ಮೇಲೆ ಈ ಎಂಆರ್‌ಎನ್‌ಎಗಳು ಭಿನ್ನವಾಗಿರುತ್ತವೆ. ಉತ್ತೇಜಕ ಪ್ರದೇಶಗಳಲ್ಲಿ ಒಮ್ಮತದ ಸರಣಿ ಇರುತ್ತದೆ. ಬಹಳಷ್ಟು ಸಲ ಲಿಪ್ಯಂತರಗೊಳ್ಳುವ ವಂಶವಾಹಿಗಳಲ್ಲಿ ಲಿಪ್ಯಂತರ ಯಂತ್ರಾಗವನ್ನು ಚೆನ್ನಾಗಿ ಬಂಧಿಸುವ “ಬಲವಾದ” ಉತ್ತೇಜಕಗಳು ಇರುತ್ತವೆ, ಇದಕ್ಕೆ ಭಿನ್ನವಾಗಿ ಇತರ ವಂಶವಾಹಿಗಳಲ್ಲಿ “ಬಲಹೀನ” ಉತ್ತೇಜಕಗಳಿದ್ದು ಚೆನ್ನಾಗಿ ಬಂಧಿತವಾಗುವುದಿಲ್ಲ ಮತ್ತು ಇಲ್ಲಿ ಪದೇಪದೇ ಲಿಪ್ಯಂತರವಾಗುವುದಿಲ್ಲ. ಯೂಕ್ಯಾರಿಯೋಟ್ ಉತ್ತೇಜಕ ಪ್ರದೇಶಗಳು ಪ್ರೋಕ್ಯಾರಿಯೋಟ್ ಉತ್ತೇಜಕ ಪ್ರದೇಶಗಳಿಗಿಂತ ಹೆಚ್ಚು ಸಂಕೀರ್ಣ ಮತ್ತು ಅವುಗಳನ್ನು ಗುರುತಿಸುವುದು ಕಷ್ಟವೂ ಸಹ. 
</br> ವಂಶವಾಹಿಗಳ ಮುಕ್ತ ಓದುವಿಕೆಯ ಚೌಕಟ್ಟಿನ ಸಾವಿರ ಪ್ರತ್ಯಾಮ್ಲಗಳ ಕೆಳಗೆ ಅಥವಾ ಮೇಲೆ ನಿಯಂತ್ರಕ ಪ್ರದೇಶಗಳು ಇರಬಹುದು. ಇವು ಲಿಪ್ಯಂತರ ಏಜೆಂಟುಗಳನ್ನು ಬಂಧಿಸಿ ಕ್ರಿಯಾಶೀಲವಾಗುತ್ತವೆ ಮತ್ತು ಲಿಪ್ಯಂತರ ಏಜೆಂಟು ಡಿಎನ್ಎಯನ್ನು ಕುಣಿಕೆಯಂತಾಗಿಸುವ ಮೂಲಕ ನಿಯಂತ್ರಕ ಸರಣಿಯು (ಮತ್ತು ಬಂಧಿತವಾದ ಲಿಪ್ಯಂತರ ಏಜೆಂಟು) ಆರ್‌ಎನ್ಎ ಪಾಲಿಮರೇಸ್‌ ಬಂಧನದ ಸ್ಥಳಕ್ಕೆ ಹತ್ತಿರವಾಗುತ್ತದೆ. ಉದಾಹರಣೆಗೆ ವರ್ಧಕಗಳು (ಎನ್‌ಹ್ಯಾನ್ಸರ್) ಸಕ್ರಿಯಕಾರಕ (ಯಾಕ್ಟಿವೇಟರ್) ಪ್ರೋಟೀನನ್ನು ಬಂಧಿಸುತ್ತವೆ ಮತ್ತು ಇದು ಆರ್‌ಎನ್ಎ ಪಾಲಿಮರೇಸ್‌ ಉತ್ತೇಜಕದೊಂದಿಗೆ ಸೇರಿಕೊಳ್ಳಲು ಸಹಾಯ ಮಾಡುತ್ತದೆ. ಹೀಗೆ ವರ್ಧಕಗಳು ಲಿಪ್ಯಂತರವನ್ನು ಹೆಚ್ಚಿಸುತ್ತವೆ. ಇದಕ್ಕೆ ವಿರುದ್ಧವಾಗಿ ನಿಶ್ಶಬ್ದಕಗಳು ಹತ್ತಿಕುವ ಪ್ರೋಟೀನ್‌ಗಳನ್ನು ಬಂಧಿಸಿ ಡಿಎನ್ಎಗೆ ಆರ್‌ಎನ್ಎ ಪಾಲಿಮರೇಸ್ ಕಡಿಮೆ ಲಭ್ಯವಾಗುವಂತೆ ಮಾಡುತ್ತವೆ.
</br>ಲಿಪ್ಯಂತರ ಗೊಂಡ ಪ್ರಿ-ಎಂಆರ್‌ಎನ್ಎನಲ್ಲಿ ಅನುವಾದಿಸದ ಪ್ರದೇಶಗಳು ಎರಡೂ ತುದಿಯಲ್ಲಿ ಇರುತ್ತವೆ ಮತ್ತು ಇವುಗಳಲ್ಲಿ ಒಂದು ರೈಬೋಸೋಮ್‌ ಬಂಧಿಸುವ ಸ್ಥಳ, ಅಂತ್ಯಕ (ಟರ್ಮಿನೇಟರ್) ಮತ್ತು ಆರಂಭ ಹಾಗೂ ಕೊನೆಗೊಳಿಸುವಿಕೆ ಕೋಡಾನುಗಳು ಇರುತ್ತವೆ. ಇದಲ್ಲದೆ ಬಹುತೇಕ ಯೂಕ್ಯಾರಿಯೋಟ್‌ಗಳ ಮುಕ್ತ ಓದುವಿಕೆ ಚೌಕಟ್ಟು ಅನುವಾದಿಸದ ಇಂಟ್ರೋನುಗಳನ್ನು ಹೊಂದಿರುತ್ತದೆ ಮತ್ತು ಇವುಗಳನ್ನು ಎಕ್ಸೋನ್‌ಗಳು ಅನುವಾದವಾಗುವ ಮುಂಚೆ ತೆಗೆಯಲಾಗುತ್ತದೆ. ಸರಣಿಯ ಕೊನೆಯಲ್ಲಿರುವ ಇಂಟ್ರೋನ್‌ಗಳು ಪ್ರೋಟೀನ್ ಅಥವಾ ಆರ್‌ಎನ್ಎ ಉತ್ಪತ್ತಿ ಮಾಡುವ ಕಡೆಯ ಪಕ್ವ ಎಂಆರ್‌ಎನ್‌ಎಯನ್ನು ಉತ್ಪಾದಿಸುವಂತೆ ಜೋಡಣೆ ಸ್ಥಳಗಳಿಗೆ ನಿರ್ದೇಶಿಸುತ್ತದೆ.
</br> ಹಲವು ಪ್ರೋಕ್ಯಾರಿಯೋಟ್‌ನಲ್ಲಿನ ವಂಶವಾಹಿಗಳು ಅನೇಕ ಪ್ರೋಟೀನ್‌-ಸಂಕೇತಗಳ ಸರಣಿಯನ್ನು ಒಂದು ಲಿಪ್ಯಂತರ ಘಟಕಗಳಾಗಿ ಮತ್ತು ಒಪೆರಾನುಗಳಾಗಿ ಸಂಘಟಿತವಾಗಿವೆ. ಒಪೆರಾನು ವಂಶವಾಹಿಗಳಿಗೆ ಸಂಬಂಧಿತ ಕೆಲಸಗಳಿರುತ್ತವೆ ಅಥವಾ ಅದೇ ನಿಯಂತ್ರಕ ಜಾಲದಲ್ಲಿ ತೊಡಗಿಕೊಂಡಿರುತ್ತವೆ.
ಜೆನೆಟಿಕ್ ಕೋಡ್
ಅಣ್ವಿಕ ತಳಹದಿ
ಪ್ರತ್ಯೇಕ ಅನುವಂಶಿಕ ಘಟಕಗಳ ಕಂಡುಹಿಡಿಯುವಿಕೆ
ರಚನೆ ಮತ್ತು ಕಾರ್ಯಭಾರ